**ROMÂNIA**

**JUDEȚUL CLUJ**

**COMUNA VALEA IERII**

**CONSILIUL LOCAL**

 **H O T Ă R Â R E**

 **privind aprobarea criteriilor pentru acordarea unor ajutoare de urgență și ajutoare comunitare**

 Consiliul Local al comunei Valea Ierii, întrunit în ședința ordinară din data de 29 februarie 2024,

 Văzând referatul nr.1090/08.02.2024 întocmit de primarul comunei Valea Ierii și raportul nr.1091/08.02.2024 întocmit de d-șoara Bodea Adela-consilier superior,

 Având în vedere prevederile :
– art. 85 din Legea nr. 196/2016, privind venitul minim de incluziune, cu modificãrile şi completãrile ulterioare şi ale art. 59-61 din H.G. nr. 1154/2022 privind Normele metodologice de aplicare a prevederilor Legii nr. 196/2016 privind venitul minim de incluziune, cu modificãrile şi completãrile ulterioare;
– art.11, art.15, art.16 si art. 129 din Legea 292/2011 a asistenţei sociale, cu modificările şi completările ulterioare;
– art. 7, alin. (3) din Legea nr. 17/2000 privind asistenta sociala a persoanelor vârstnice, republicată, cu modificările și completările ulterioare;
 În temeiul prevederilor art.129, alin. (7), lit.b) precum și art.139, art.196 alin.(1), lit.a) din O.U.G. nr.57/2019 privind Codul Administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

 Art. 1.- Se aprobă criteriile proprii pentru acordarea ajutoarelor de urgență și a ajutoarelor comunitare familiilor sau persoanelor singure aflate în situații de necesitate datorate calamităților naturale, incendiilor, accidentelor, precum și pentru alte situații deosebite prevăzute în anexa nr. 1.

 Art.2.- Ajutoarele de urgență și ajutoarele comunitare se acordă în limita fondurilor prevăzute cu această destinație în bugetul local, prin dispoziția primarului, emisă în urma efectuării anchetelor sociale de către persoana din cadrul Compartimentului de Asistență Socială .

 Art.3.- Se aprobă Metodologia de acordare a ajutoarelor de urgență și a

ajutoarelor comunitare, metodologie prevăzută în anexa nr. 2.

 Art. 4. Prezenta hotărâre se comunică prin intermediul secretarului general al comunei în termenul prevăzut de lege, Primarului, Instituției Prefectului - Județul Cluj, Compartimentului de Asistență Socială și se aduce la cunoștință publică prin afișare la sediul Consiliului Local și publicare pe site-ul propriu .

 Președinte de ședință, Contrasemnează:

 Valeria Sarvadi Secretar general al comunei,

 Nelia-Crenguța Mariș

**Nr.14 din 29.02.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*